### Hensikt: At de rette tiltak iverksettes slik at barnet kommer til rette

### Gjelder for: Alle ansatte

Rutinen er ment for å sikre at barnehagen setter i verk de rette tiltakene og informerer rette instanser. Det er viktig at letingen kommer i gang raskt og gjennomføres på en systematisk og effektivt måte.

Personalet i barnehagen skal ha oversikt over barna som er til stede i barnehagen. Barna registreres både når de kommer og når de forlater barnehagen. I løpet av dagen må personalet ha oversikt over hvor en avtalt barnegruppe befinner seg.

For øvrig skal det i barnehagen skriftlig dokumenteres hvilke barn som forlater barnehagen sammen med personalet (ref. "Sikkerhet på tur").

Når et barn savnes skal dette umiddelbart meldes til **styrer og det øvrige personalet,** og leting settes i gang i det nærmeste området.

### Barnet savnes på barnehagens område:

* Undersøk lekeplassen
* Undersøk inne i barnehagen.

Hvis barnet fortsatt er savnet etter en grundig undersøkelse av barnehagens område kontaktes **foreldrene.** Styrer informerer foreldrene om situasjonen. Styrer organiserer den videre letingen i barnehagen og i nærmeste området rundt barnehagen. **Hospitaldrift Sikkerhet** kontaktes for bistand, tlf. 55972004. Styrer skal ta kontakt med politiet dersom det trengs.

### Barnet savnes utenfor barnehagens område:

* Undersøk det nærmeste området.
* Ring styrer. Styrer har ansvar for at det settes i gang leting.

Styrer vurderer om flere fra personalgruppen kan delta i letingen.

Hvis barnet fortsatt er savnet etter en grundig undersøkelse av det nærmeste området rundt barnehagen kontaktes **foreldrene.** Styrer informerer foreldrene om situasjonen. Styrer organiserer den videre letingen i barnehagen og i nærmeste området rundt barnehagen. **Hospitaldrift Sikkerhet** kontaktes for bistand, tlf. 55972004. Styrer skal ta kontakt med politiet dersom det trengs.

### Evaluering: På første avdelingsmøte og pedagogmøte gjennomgås hendelsen.